CELEX: 62020TB0350
Language: el
Date: 2020-12-17 00:00:00
Title: Υπόθεση T-350/20: Διάταξη του Γενικού Δικαστηρίου της 17ης Δεκεμβρίου 2020 — Wagenknecht κατά Επιτροπής (Προσφυγή κατά παραλείψεως – Προστασία των οικονομικών συμφερόντων της Ένωσης – Καταπολέμηση της απάτης – Συναντήσεις του σώματος των Επιτρόπων και του Προέδρου της Επιτροπής με τον εκπρόσωπο της Τσεχικής Δημοκρατίας – Πολυετές δημοσιονομικό πλαίσιο 2021-2027 – Δημοσιονομικός κανονισμός – Άμεσες πληρωμές σε γεωργούς από τον προϋπολογισμό της Ένωσης – Σύγκρουση συμφερόντων που προβάλλεται ότι συντρέχει στο πρόσωπο του Πρωθυπουργού της Τσεχικής Δημοκρατίας – Προβαλλόμενη αδράνεια της Επιτροπής – Άρθρο 130, παράγραφος 1, του Κανονισμού Διαδικασίας – Έννομο συμφέρον – Ενεργητική νομιμοποίηση – Θέση της Επιτροπής – Απαράδεκτο)

22.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 62/35
            
         
      Διάταξη του Γενικού Δικαστηρίου της 17ης Δεκεμβρίου 2020 — Wagenknecht κατά Επιτροπής
      (Υπόθεση T-350/20) (1)
      
      (Προσφυγή κατά παραλείψεως - Προστασία των οικονομικών συμφερόντων της Ένωσης - Καταπολέμηση της απάτης - Συναντήσεις του σώματος των Επιτρόπων και του Προέδρου της Επιτροπής με τον εκπρόσωπο της Τσεχικής Δημοκρατίας - Πολυετές δημοσιονομικό πλαίσιο 2021-2027 - Δημοσιονομικός κανονισμός - Άμεσες πληρωμές σε γεωργούς από τον προϋπολογισμό της Ένωσης - Σύγκρουση συμφερόντων που προβάλλεται ότι συντρέχει στο πρόσωπο του Πρωθυπουργού της Τσεχικής Δημοκρατίας - Προβαλλόμενη αδράνεια της Επιτροπής - Άρθρο 130, παράγραφος 1, του Κανονισμού Διαδικασίας - Έννομο συμφέρον - Ενεργητική νομιμοποίηση - Θέση της Επιτροπής - Απαράδεκτο)
      (2021/C 62/44)
      Γλώσσα διαδικασίας: η αγγλική
      
         Διάδικοι
      
      
         Προσφεύγων: Lukáš Wagenknecht (Pardubice, Τσεχική Δημοκρατία) (εκπρόσωπος: A. Koller, δικηγόρος)
      
         Καθής: Ευρωπαϊκή Επιτροπή (εκπρόσωποι: F. Erlbacher και M. Salyková)
      
         Αντικείμενο
      
      Προσφυγή δυνάμει του άρθρου 265 ΣΛΕΕ με αίτημα να διαπιστωθεί ότι η Επιτροπή παρανόμως παρέλειψε να ενεργήσει κατόπιν αιτήματος του προσφεύγοντος προκειμένου να λάβει, δυνάμει του άρθρου 325, παράγραφος 1, και του άρθρου 319, παράγραφος 3, ΣΛΕΕ καθώς και του άρθρου 61, παράγραφος 1, του κανονισμού (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ 2018 L 193, σ. 1), δεσμευτικά και αποτρεπτικά μέτρα με σκοπό την πρόληψη ή την αντιμετώπιση της σύγκρουσης συμφερόντων που προβάλλεται ότι συνέτρεχε στο πρόσωπο του Πρωθυπουργού της Τσεχικής Δημοκρατίας, Andrej Babiš ιδίως, αφενός, αποτρέποντας τα μέλη του σώματος των Επιτρόπων και ιδίως την Πρόεδρό της από το να συναντήσουν τον A. Babiš και να συζητήσουν με αυτόν ζητήματα που αφορούσαν το πολυετές δημοσιονομικό πλαίσιο της Ευρωπαϊκής Ένωσης για την περίοδο 2021-2027 και εν γένει τον προϋπολογισμό της Ένωσης και, αφετέρου, λαμβάνοντας μέτρα με σκοπό την παύση καταβολής των προερχομένων από τον προϋπολογισμό της ΕΕ άμεσων γεωργικών ενισχύσεων υπέρ ορισμένων εταιριών στις οποίες ο A. Babiš ασκεί έλεγχο και των οποίων είναι ο πραγματικός ιδιοκτήτης.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Δεν πρέπει να ληφθεί υπόψη το προσκομισθέν ως παράρτημα A.9 έγγραφο ούτε τα αποσπάσματα του δικογράφου της προσφυγής που παραπέμπουν στο περιεχόμενο του εγγράφου αυτού.
               
            
                  2)
               
               
                  Απορρίπτει την προσφυγή ως απαράδεκτη.
               
            
                  3)
               
               
                  Καταδικάζει τον Lukáš Wagenknecht στα δικαστικά έξοδα.
               
            
         (1)  EE C 271 της 17.8.2020.